Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų 1 priedas

**KRETINGOS SPORTO MOKYKLA**

**REMIGIJAUS MALAKAUSKO**

**2023 METŲ VEIKLOS ATASKAITA**

2024-01-19 Nr. \_\_\_\_\_\_\_\_

[Kretinga](https://drive.google.com/file/d/1CsGeoizxyFSBEM-PIE_UJmHXZiiUNwcL/view)

**I SKYRIUS**

### STRATEGINIO PLANO IR METINIO VEIKLOS PLANO ĮGYVENDINIMAS

|  |
| --- |
| 2023 metų veiklą vykdė vadovaujantis 2021–2025 m. strateginiu, veiklos ir ugdymo planais. Įgyvendinant 2023 m. veiklos planą atsižvelgta į strateginį prioritetą – plėtojant naujų sporto šakų ugdymo programų pasiūlą, ugdyti fiziškai aktyvius, rajone besimokančius mokinius, sudarant sąlygas siekti aukštų sportinių rezultatų. 2023 m. mokykla siekė įgyvendinti veiklos plane užsibrėžtus tikslus ir uždavinius: 1 tikslas – Gerinti ugdymosi kokybę, sudaryti sąlygas gabiems mokiniams dalyvauti įvairiose varžybose.Įgyvendinant pirmąjį uždavinį – tobulinti sporto mokytojų kvalifikaciją, neformaliojo švietimo (sportas) mokytojai savo kvalifikaciją kėlė dalyvaudami kvalifikacijos kėlimo renginiuose, vykdydami atviras ir integruotas treniruotes, skaitydami pranešimus Kretingoje ir kituose miestuose.  2023 metais mokyklos neformaliojo švietimo mokytojai dalyvavo 62 seminaruose, kuriuos organizavo sporto šakų federacijos, rajono ir respublikos švietimo centrai. Vidutiniškai vienas neformaliojo švietimo sporto mokytojas dalyvavo 3,26 dienos per metus.Gegužės mėnesį suorganizuotas vienas seminaras mokykloje rajono sporto bendruomenei tema „Judrieji žaidimai ankstyvojo amžiaus vaikams“. Gegužės mėnesį neformaliojo švietimo sporto mokytojams organizuota edukacinė išvyka-seminaras „Sporto istorijos keliais“. Tikslingai buvo organizuota ir mokyklos neformaliojo švietimo sporto mokytojų metodinė veikla. Dalytasi gerąja patirtimi vykdant atviras ir integruotas treniruotes. Atvirų treniruočių temos nuo sporto šakos technikos įgūdžių tobulinimo iki judriųjų žaidimo taikymo treniruotėse įvairiame mokinių amžiuje. 9 neformaliojo švietimo mokytojai gerąja patirtimi dalijosi vykdydami atvirus užsiėmimus. Skaitytas pranešimas mokinių tėveliams „Sveika ir subalansuota mityba mokyklinio amžiaus merginoms“. Dviem sporto mokytojams suteiktos kvalifikacinės kategorijos. Vienam sporto mokytojui suteikta metodininko kvalifikacinė kategorija ir vienam vyresniojo mokytojo kvalifikacinė kategorija.Įgyvendinant antrąjį uždavinį – gerinti ugdymosi aplinką, modernizuoti ugdymosi aplinką, bokso, aerobinės gimnastikos, krepšinio grupėms nupirktos naujos varžybinės aprangos. Visiems mokyklos mokiniams, dalyvaujantiems varžybose, nupirkti reprezentaciniai bliuzonai. Pagal sporto šakų poreikį nupirktas šiuolaikines technologijas atitinkantis sportinis inventorius. Džiaugiamės įsigiję naujausias technologijas atitinkančią šuolio ir bėgimo greičio testavimo įrangą, kuri leis tiksliau įvertinti mūsų mokinių fizinį pajėgumą. Perlakuotos sporto ir aerobikos salių grindys, atnaujinti persirengimo kambariai. Nupirkta informacinė lenta, kurioje bus reklamuojami geriausi mūsų mokyklos mokiniai.Įgyvendinant trečiąjį uždavinį – didinti mokinių motyvaciją siekti aukštų sportinių rezultatų, 2023 m. sausio 31 d. direktoriaus įsakymu Nr. V1-10 patvirtintas mokyklos varžybų kalendorinis planas. Plane buvo numatyta sudalyvauti 65 įvairaus rango sporto varžybose, kurias organizuoja Lietuvos sporto šakų federacijos, lygos, asociacijos ir sporto mokymo įstaigos iš kitų miestų. 2023 metais dalyvauta 29 Lietuvos čempionatuose, pirmenybėse ir 37 draugiškuose turnyruose. Aukšta neformaliojo švietimo (sportas) mokytojų kvalifikacija, mokiniams padėjo pasiekti aukštų sportinių rezultatų įvairaus rango varžybose.Geriausi mokinių pasiekti rezultatai pagal sporto šakas:aerobinė gimnastika – Greta Pudlauskaitė, Lietuvos nacionalinės lygos čempionate užėmė VI vietą;badmintonas – Kasparas Draukšas ir Ditė Kontrimai, Lietuvos jaunučių U13 badmintono čempionate (mišrus dvejetas) II vieta. Ditė Kontrimaitė ir Liepa Murauskaitė, Lietuvos jaunučių U13 badmintono čempionate (merginų dvejetas) III vieta. Mantė Jablonskytė, Lietuvos jaunučių U11 badmintono čempionate (mergaičių vienetas) I vieta. Mantė Jablonskytė ir Vakarė Intaitė Lietuvos jaunučių U11 badmintono čempionate (mergaičių dvejetas) I vieta;boksas -– Austėja Beniušytė, Lietuvos jaunių bokso čempionate (svorio kategorija 75 kg) užėmė II vietą. Renatas Tichomirovas, (svorio kategorija 48 kg) užėmė III vietą, Pijus Duonėla (svorio kategorija 70 kg) užėmė III vietą.  rankinis – Lietuvos jaunučių merginų rankinio U15 čempionate užimta 5-8 vietos; sunkioji atletika – Gvidas Jucys (svorio kategorija virš 89 kg) Lietuvos jaunių iki 15 m. čempionatas – II vieta, Oskaras Mažionis (svorio kategorija 67 kg) Lietuvos jaunučių iki 13 m. čempionatas – III vieta. Elija Litvinaitė (svorio kategorija 64 kg) Lietuvos jaunių (vaikinų ir merginų) iki 17 m. čempionate – I vieta, Gvidas Jucys (svorio kategorija +102 kg) Lietuvos jaunių (vaikinų ir merginų) iki 17 m. čempionate – II vieta krepšinis – Lietuvos moksleivių krepšinio lygos vaikų U14 2009 m. gimimo berniukų krepšinio čempionatas B divizionas – 6 vieta, Lietuvos moksleivių krepšinio lygos vaikų U13 2010 m. gimimo berniukų krepšinio čempionatas B divizionas – 6 vieta, Lietuvos moksleivių krepšinio lygos vaikų U12 2011 m. gimimo berniukų krepšinio čempionatas „Pirmasis iššūkis“ – 5 vieta. 2023 metais mokyklos apdovanojimo kolekciją papildė 52 įvairių spalvų medaliais iškovotais Lietuvos čempionatuose, pirmenybėse, taurės varžybose ir turnyruose. 2023 m. keturi mūsų mokyklos mokiniai buvo kandidatai į Lietuvos rinktinę, vienas badmintono ir trys bokso sporto šakoje. 2 tikslas – skatinti mokinių saviraišką per sportą, plėtojant ir populiarinant sporto šakų įvairovę. Šiam tikslui įgyvendinti suformuoti du uždaviniai. Plėsti naujų ir esamų sporto šakų programų prieinamumą. 2023 m. spalio 1 d. duomenimis mokyklą lankė 760 mokinių. Mokykloje sėkmingai įgyvendintos aerobikos, bokso, futbolo, krepšinio, rankinio, aerobinės gimnastikos, badmintono ir sunkiosios atletikos ugdymo programos. Sėkmingai įgyvendinta neformaliojo švietimo ankstyvojo sportinio ugdymo programa priešmokyklinio amžiaus vaikams.  Dėl baseino atidarymo vėlavimo, nuo rugsėjo 1 d. planuota plaukimo ugdymo programa nebuvo pradėta vykdyti. Sporto šakų grupių komplektavimas, vykdytas vadovaujantis Kretingos rajono savivaldybės tarybos 2018 m. gegužės 30 d. sprendimu Nr. T2-164 „Dėl Kretingos rajono neformaliojo vaikų švietimo mokyklas tvarkos aprašo patvirtinimo“. Mokinių grupių sąrašai patvirtinti mokyklos direktoriaus 2023 m. rugsėjo 22 d. įsakymu Nr. U1-36. 2023 m. rugsėjo 1 d. sukomplektuotos 43 ugdymo grupės: aerobinės gimnastikos – 2, aerobikos – 5, badmintono – 3, bokso – 3, futbolo – 1, rankinio – 1, krepšinio – 25 ir sunkiosios atletikos – 3 ugdymo grupės. Vienoje ugdymo grupėje vidutiniškai mokosi 17 mokinių.  Organizuotos tradicinės sporto šventės, stovyklos ir draugiški turnyrai. Mokykla organizavo tradiciniais renginiais jau tapusius krepšinio turnyrus „Aš ir mama“, „Tėtis aš ir draugas“, „Krepšinio pradžiamokslis“, „Kartų mūšis“. Organizuotos tradicinės sporto šventės „Sporto diena“, „Sporto šakų mugė“, „Tarptautinė šokių diena“, „Sportuoju kartu su mama“, „Kalėdos kartu“. Mokyklos socialiniams partneriams vykdytas krepšinio 3x3 turnyras „Draugaukime…..“.  2023 metais vykdyta 18 krepšinio, bokso, badmintono, sunkiosios atletikos draugiškų turnyrų, pasikviečiant juose dalyvauti mokinius iš įvairių Lietuvos sporto mokymo įstaigų. Draugiškų turnyrų tikslas – suteikti galimybę kiekvienam mokiniui pajausti varžybų dvasią ir parodyti savo gebėjimus pasirinktoje sporto šakoje. Draugiškuose turnyruose dalyvavo apie 1250 mokinių. Vykdant mokinių užimtumą vasaros atostogų metu, vykdytos keturios stovyklos Kretingoje ir viena krepšinio stovykla Smalininkuose (Jurbarko r.). Stovyklos metu mokiniai ne tik tobulino pasirinktos sporto šakos technikos veiksmus, lavino fizinį parengtumą, bet ir vyko į edukacines išvykas. Stovyklose dalyvavo 199 sporto mokyklos mokiniai.Didėjantis mokinių skaičius lankančių sporto mokyklą, rodo pasitikėjimą mokyklos vykdoma veikla tiek iš tėvelių, tiek iš vaikų pusės. Pasiekti laimėjimai įvairaus rango sporto varžybose, tai profesionalaus neformaliojo švietimo sporto mokytojų rezultatas.  |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

#### 1. Pagrindiniai praėjusių metų veiklos rezultatai

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Gerinti mokinių ugdymosi kokybę | Sudaryti palankias sąlygas gabiausiems mokiniams atstovauti mokyklą sporto šakų federacijų organizuojamuose sporto renginiuose. Garsinti rajono vardą, iškovojant medalius įvairaus rango varžybose. Atstovauti įvairaus amžiaus Lietuvos rinktinėse. Pasiekti sportinius rezultatus pagal meistriškumo pakopas. | 1. Dalyvauti ne mažiau kaip 50 sporto šakų federacijų ir socialinių partnerių organizuojamose varžybose. 2. Iškovoti 35 prizines vietas Lietuvos čempionatuose, pirmenybėse, žaidynėse, turnyruose.3.75 mokyklos mokiniams pasiekti sportinį rezultatą pagal meistriškumo pakopų reikalavimus.4. 2 mokyklos mokiniams tapti Lietuvos rinktinės nariais arba kandidatais į Lietuvos rinktinės narius. | 1. 2023 metais mokyklos mokiniai dalyvavo 66 įvairaus rango varžybose: 23 sporto šakų federacijų organizuojamuose įvairaus amžiaus pirmenybėse, čempionatuose, taurės varžybose. Regiono, rajono, kitų Lietuvos sporto mokymo įstaigų organizuojamuose turnyruose dalyvauta 43 kartai.Lietuvos čempionatuose, pirmenybėse, draugiškuose turnyruose iškovota 52 medaliai –17 aukso, 14 sidabro ir 21 bronzos.Lietuvos čempionatuose, pirmenybėse laimėta 19 medalių, likę medaliai iškovoti turnyruose, regiono varžybose.2023 m. rugsėjo 20 d. Kretingos sporto mokyklos direktoriaus įsakymu Nr. V1-90 „Dėl meistriškumo pakopų mokiniams suteikimo“.Suteikta meistriškumo pakopos 78 sporto mokyklos mokiniams:MP4 – 6 badmintonininkams,2 sunkiaatlečiams, 1 boksininkui.MP5 – 7 badmintonininkams, 6 sunkiaatlečiams, 27 krepšininkams, 4 boksininkams.MP6 – 7 badmintonininkams, 3 sunkiaatlečiams, 13 krepšininkų, 2 boksininkams.4 mokyklos mokiniai pakviesti kandidatais į Lietuvos rinktines: 3 bokso ir 1 badmintono sporto šakos. |
| 1.2. Didinti sportuojančių mokinių skaičių ir naujų sporto šakų plėtojimą rajone.  | 1. Sudaryti sąlygas rajono mokiniams dalyvauti sporto mokyklos veikloje kuo arčiau namų. Didinti mokinių užimtumą vasaros atostogų metu. Plėsti naujų sporto šakų prieinamumą. | 1. Įsteigti dvi sporto ugdymo grupes rajono mokyklose.2. Organizuoti ir vykdyti 2 vasaros stovyklas mokiniams.3. Parengti 1 naujos sporto šakos ugdymo programą. | 2023 m. rugsėjo 1 d. Salantuose suformuota neformaliojo švietimo krepšinio grupė. Treniruotes lanko 18 mokinių 7-10 metų amžiaus. Organizuotos 5 stovyklos: vasario 13-17 d. vaikų badmintono stovykla „Tobulinkime įgūdžius“, kur dalyvavo 16 mokinių, birželio 18-23 d. „Vasaros atostogos su sporto mokykla - I pamaina“ ir birželio 26-30 d. „Vasaros atostogos su sporto mokykla -II pamaina“. Per abi pamainas dalyvavo 90 mokinių.Rugpjūčio 19-25 d. Smalininkuose vyko „Krepšinio stovykla“. Joje dalyvavo 45 įvairaus amžiaus krepšinio grupių mokiniai. Spalio 14-15 d. vyko vaikų badmintono stovykla „Savaitgalinis tobulėjimas“. Stovykloje badmintono įgūdžius tobulino 48 mokiniai.Plaukimo ugdymo programa nebuvo vykdoma, nes tik spalio mėnesį Kretingos sporto centro baseinas atvėrė duris. |
| 1.3. Stiprinti sporto mokytojų gerosios patirties sklaidą ir kolegialų mokymąsi. | Organizuoti kryptingą mokytojų mokymąsi. Dalintis gerąja patirtimi tarpusavyje. Gerinti treniruočių kokybę. | 1. Per metus organizuoti ne mažiau kaip 1 seminarą, vykdyti 3 integruotos treniruotes.2. Per metus pravesti 17 atvirų treniruočių, kuriose aptarti ir pateikti rekomendacijas dėl treniruočių kokybės gerinimo. | Gegužės 24 d. vykdytas seminaras rajono sporto bendruomenei „Judrieji žaidimai ankstyvojo amžiaus vaikams“.Gegužės 30 d. mokyklos mokytojams organizuota edukacinė išvyka-seminaras „Sporto istorijos keliais“.2023 m. vykdytos 4 integruotos treniruotės:vasario 14 d. „Judrieji badmintono žaidimai pradedantiesiems“, ”Krepšinio treniruotė pradedantiesiems“,vasario 15 d. „Futbolo kamuolio driblingas ir žaidimas 1x1“, „Bokso technikos pagrindai“.2023 m. vykdytos atviros treniruotės:balandžio 21 d. vykdyta atvira treniruotė Jurgio Pabrėžos universitetinės gimnazijos mokiniams .,,Badmintonas pamokose“. Gegužės 4 d. „Judrieji badmintono žaidimai treniruotėje“. Gruodžio 20 d. „Kamuolio varymo tobulinimas“. Krepšinio mokytojas vedė atvirą treniruotę Jurbarko sporto centro auklėtiniams.  |

#### 2. Užduotys, neįvykdytos ar įvykdytos iš dalies dėl numatytų rizikų (jei tokių buvo)

|  |  |
| --- | --- |
| Užduotys | Priežastys, rizikos  |
| 2.1. Parengti 1 naujos sporto šakos ugdymo programą. | Plaukimo ugdymo programa nebuvo įgyvendinta, nes tik spalio mėnesį Kretingos sporto centro baseinas atvėrė duris. |

#### 3. Veiklos, kurios nebuvo planuotos ir nustatytos, bet įvykdytos

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| Kretingos rajono savivaldybės administracijos Švietimo skyriaus vedėjo 2023-10- 27 d. įsakymas Nr. V1-58 „Dėl Kretingos rajono bendrojo ugdymo mokyklų 2023–2024 mokslo metų žaidynių nuostatų tvirtinimo“. | Rajono bendrojo ugdymo mokyklų žaidynių koordinavimas ir vykdymas. |
| Sudaryta trišalė praktinio mokymo sutartis su Klaipėdos universitetu dėl studento praktinio mokymo darbo vietoje (2023-09-01 Nr. 51 Sv-TS-LS-8}. | Sudarytos sąlygos atlikti praktiką, aptartos užduotys, paskirtas mentorius. |
| Kretingos sporto centro atidarymas ir įveiklinimas | Pagal patvirtintas pareigybės vykdyti konkursai, sudarytos darbo sutartys su konkurso laimėtojais. Sporto centro salių užimtumo grafikų parengimas. |

#### 4. Pakoreguotos praėjusių metų veiklos užduotys (jei tokių buvo) ir rezultatai

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |